assada la Fira del Torró podem dir que els agramuntins encarem definitivament la temporada del 2013-2014. A diferència dels àmbits comercials que es regeixen per anys naturals, la majoria d’activitats ho fan per temporades: el futbol, l’ensenyament, els espectacles, la ràdio i la TV... Comencen a finals d’estiu-primers de tardor i acaben a començament d’estiu. Malgrat que SIÓ no interromp les activitats en tot l’any, enguany podem dir que també encetem temporada. Ho fem tenint, nosaltres també, l’horitzó del 2014. A finals del proper hivern, amb el número del mes de febrer, tancarem un cicle de 50 anys. Mig segle enrere, el mes de març del 1964, va sortir el primer exemplar de la revista i ben aviat arribarà al número 600. Si poséssim una portada darrere l’altra arribarien als 168 quilòmetres; els exemplars enquadernats omplen 2,3 metres d’estanteria i de pes. S’han editat més de 25.000 pàgines i s’han publicat milers d’imatges i fotografies. Tot aquest contingut condensa mig segle d’actualitat, però també explica l’Agramunt històric, el nostre comú pretèrit. Creiem que és la forma d’aglutinar la nostra comunitat.